**Ministru kabineta noteikumu projekta**

**“Grozījumi Ministru kabineta 2012. gada 18. decembra noteikumos Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2012. gada 18. decembra noteikumos Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā” (turpmāk – projekts) izstrādāts pēc Labklājības ministrijas iniciatīvas ar mērķi sniegt atbalstu asistenta pakalpojuma pašvaldībā, augstskolā un koledžā personām ar I vai II invaliditātes grupu un personām no piecu līdz 18 gadu vecumam ar invaliditāti (turpmāk – asistenta pakalpojums) saņēmējiem un pakalpojuma sniedzējiem asistenta pakalpojuma saņemšanai laikā, kamēr visā Latvijas valsts teritorijā ir izsludināta ārkārtējā situācija COVID-19 epidēmijas izplatības ierobežošanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts saistībā ar COVID-19 izsludināto ārkārtējo situāciju Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 18. decembra noteikumos Nr.942 “Kārtība, kādā piešķir un finansē asistenta pakalpojumu pašvaldībā, augstskolā un koledžā“ (turpmāk - MK noteikumi Nr.942) ir noteikti kritēriji pakalpojuma apjoma noteikšanai un 1.pielikumā noteikts katram pasākumam maksimāli iespējamo piešķiramo stundu skaits nedēļā. Lai asistents saņemtu atlīdzību par asistenta pakalpojuma sniegšanu atbilstoši nostrādātajām stundām, asistentam ir pienākums iesniegt pašvaldības sociālajā dienestā ikmēneša pārskatu par iepriekšējā mēnesī sniegto pakalpojumu. Atbilstoši līgumā ar sociālo dienestu noteiktajam asistentam var tikt lūgts iesniegt pakalpojuma sniegšanu apliecinošus dokumentus.  Ārkārtējās situācijas laikā noteikta virkne ierobežojumu iestādēm sniegt klātienes pakalpojumus, kas nozīmē, ka asistenta pakalpojuma saņēmējiem nebūs iespējas doties no savām mājām, lai saņemtu šos pakalpojumus, un viņu asistenti nesaņems atlīdzību par personas pavadīšanu. Jāatzīmē, ka vairāk kā divām trešdaļām pakalpojuma saņēmēju asistents ir kāds no ģimenes locekļiem, kas nav vai ir ierobežotā apmērā iesaistījies citās nodarbinātības aktivitātēs. Attiecīgi asistenta saņemtā atlīdzība par personas pavadīšanu ir būtiska ienākumu daļu šajās ģimenēs. Vienlaikus jāapzinās, ka personas ar invaliditāti ar tuvinieku atbalstu arī ārkārtējās situācijas laikā mēģinās nodrošināt ikdienas pastaigas svaigā gaisā, tādējādi aizvietojot citas līdzšinējās aktivitātes, kuras ārkārtējās situācijas dēl vairs nav iespējams nodrošināt.  Tādējādi kā viens no atbalsta mehānismiem projektā ir paredzēts noteikt, ka asistenta pakalpojuma ietvaros ārkārtējās situācijas laikā personai būs tiesības pasākumam piešķirto un neizmantoto stundu apjomu, nepārsniedzot vidēji iepriekš mēnesī izmantoto stundu skaitu, izmantot MK noteikumu Nr.942 1.pielikuma 7.punktā minētajam pasākumam “Iesaistīšanās sociālās iekļaušanas pasākumos”, kur parastais noteiktais pakalpojuma stundu limits ir tikai divas stundas nedēļā. Vidējais iepriekš mēnesī izmantoto asistenta pakalpojuma stundu skaits tiks aprēķināts, ņemot vērā iepriekšējos trijos mēnešos vidēji vienā mēnesī izmantoto stundu skaitu.  Šādā gadījumā asistentiem tiks saglabāts iepriekš saņemtās atlīdzības apmērs, nodrošinot, ka personas ar invaliditāti pavadīšanai joprojām tiek sniegts atbalsts, kā arī asistenti, kas daudzos gadījumos ir personu ar invaliditāti ģimenes locekļi, netiek atstāti bez ienākumiem un netiek spiesti vērsties pašvaldībā pēc sociālās palīdzības (kas tāpat tiek segta no publiskajiem resursiem, tikai uzliktu personām birokrātisku slogu vērsties pēc sociālās palīdzības).  Projekts paredz papildināt MK noteikumus Nr.942 ar jaunu 11.1 punktu, nosakot, ka ja persona ārkārtējās situācijas dēļ asistenta pakalpojumu šo noteikumu 1.pielikuma 1., 2., 3., 4., 5., un 6.punktā noteiktajiem pasākumiem nevar izmantot, tad attiecīgajam pasākumam piešķirto un neizmantoto stundu apjomu var izmantot šo noteikumu 1.pielikuma 7.punktā noteiktā pasākuma ietvaros, nepārsniedzot iepriekšējos trijos mēnešos vidēji vienā mēnesī izmantoto stundu skaitu. Ja asistenta pakalpojumu persona iepriekšējos trijos mēnešos nav izmantojusi, sociālais dienests piešķir personai šo noteikumu 1.pielikuma 7.punktā noteiktā pasākuma īstenošanai ne vairāk kā 10 stundas nedēļā.  Projekts paredz papildināt MK noteikumus Nr.942 ar jaunu 29.2 punktu, ka tas piemērojams asistenta pakalpojuma sniegšanai ar ārkārtējās situācijas noteikšanas dienu – 2020.gada 12.martu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar invaliditāti, kuras saņem asistenta pakalpojumu pašvaldībā. 2019.gadā pakalpojumu saņēma 10 622 personas.  Personas, kuras sniedz asistenta pakalpojumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

*Anotācijas III un IV sadaļa – projekts šo jomu neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Latvija, 2010.gada 1.martā ratificējot ANO Konvenciju par personu ar invaliditāti tiesībām, ir apņēmusies veicināt, aizsargāt un nodrošināt visu personu ar invaliditāti pilnīgu un vienlīdzīgu cilvēktiesību un pamatbrīvību ievērošanu. Aizsargājot personu ar invaliditāti tiesības uz asistenta pakalpojuma saņemšanu, tiks veicināta personu ar invaliditāti tiesību ievērošana. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldību sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar projektu noteiktās izmaiņas pakalpojuma nodrošināšanā ārkārtējās situācijās laikā tiks īstenotas esošo cilvēkresursu ietvaros. |
| 3. | Cita informācija | Nav |

|  |  |  |
| --- | --- | --- |
| Ministre |  | R.Petraviča |

Einārs Grāveris 67021593

Einars.Graveris@lm.gov.lv